Network Slicing betyder, at et og samme fysiske 5G-netværk kan opdeles i flere uafhængige, isolerede netværk. Det gør det muligt at konfigurere netværk, som lever op til de forskellige krav til hastighed, kapacitet og responstid, der kan være for forbrugere, virksomheder og sundhedsvæsen. Et ”slice” kan for eksempel optimeres til høj båndbredde og lav latency til virksomheder og forbrugere, mens et andet netværk kan gøres særligt stabilt med ekstra høj oppetid til f.eks. sundhedsvæsnet.